
Nr. 17675 din 22.05.2023
REFERAT DE APROBARE

a proiectului de hotărâre privind închirierea, prin licitație publică, începând cu data de 27.08.2023, a unui spațiu cu destinație de cabinet medical, amplasat în incinta Dispensarului Uman, comuna Cornetu, județul Ilfov
I. La data de 26.07.2023 este termenul final pentru contractul de concesiune semnat cu doamna dr. Minu Victoria, medic medicină de familie, pentru spațiul din incinta Dispensarului Uman din comuna Cornetu, județul Ilfov. Însă activitatea specifică în acest spațiu trebuie să continue, motiv pentru care am analizat posibilitatea închirierii, tot pentru activități cu character medical (medicină de familie și activități conexe).
II. În conformitate cu prevederile alin. (1) și (2) din art. 333 din OUG nr. 57/2019 privind Codul Administrativ, cu modificările și completările ulterioare, 

″(1) Închirierea bunurilor proprietate publică a statului sau a unităţilor administrativ-teritoriale se aprobă, după caz, prin hotărâre a Guvernului, a consiliului judeţean, a Consiliului General al Municipiului Bucureşti sau a consiliului local. 

(2) Hotărârea prevăzută la alin. (1) cuprinde următoarele elemente:

a) datele de identificare şi valoarea de inventar ale bunului care face obiectul închirierii;

b) destinaţia dată bunului care face obiectul închirierii;

c) durata închirierii;

d) preţul minim al închirierii.″
De asemenea, la alin. (1) al art. 334 din același act normativ se prevede că 
(1) Documentaţia de atribuire este alcătuită din:

a) caietul de sarcini;

b) fişa de date a procedurii;

c) contractul-cadru conţinând clauze contractuale obligatorii;

d) formulare şi modele de documente.
III. Structurile de specialitate din cadrul Primăriei au analizat legislația incidentă și au pregătit setul de documente aferent unei procedure de licitație publică, pentru închirierea, începând cu data de 27.08.2023, a unui spațiu cu destinație de cabinet medical, amplasat în incinta Dispensarului Uman, comuna Cornetu, județul Ilfov
Așadar, având în vedere, pe de o parte, necesitatea continuității asigurării asistenței medicale pentru toți locuitorii comunei, iar pe de altă parte, utilizarea eficientă a spațiilor publice care aparțin acestei unități administrativ-teritoriale, 
prin raportare la dispozițiile legale antertior enunțate,

am formulat prezentul proiect de hotărâre, pe care îl supun dezbaterii și aprobării Consiliului local al comunei Cornetu, judeţul Ilfov.

